《题宾仲紫雾山房》
明代·韩上桂

水色含虚幌，山光隐翠屏。鸟翻云际白，树入雨中青。

龙剑常干斗，牛刀早发硎。图南如可待，莫忘北山灵。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。